Read in English . Il-Korporazzjoni għas-Servizzi tal-Ilma ngħaqdet ma' SWAN, il-Forum tan-Netwerks tal-Ilma Intelliġenti, biex tkompli turi l-aċċelerazzjoni tat-teknoloġiji tal-ilma intelliġenti bħala parti mill-isforzi tagħha għall-immaniġġjar tal-ilma. Il-WSC li qed tiċċelebra t-30 sena anniversarju tagħha ilha pijunier fl-adozzjoni ta' soluzzjonijiet diġitali biex tgħin tindirizza bosta sfidi kritiċi, inkluża l-istrateġija notevoli ta' water leakage mħaddma minn smart meters. Il-Kap Eżekuttiv Ivan Falzon f'intervista mal-EME Outlook Magazine, iddikjara: "Il-prodotti tal-ġenerazzjoni li jmiss se jkunu dejta u ilma għax it-tnejn se jkunu ċavetta għas-sopravvivenza tan-nazzjonijiet u lkomunitajiet." Fi żminijiet bla preċedent bħal dawn, dan ma jistax ikun aktar rilevanti billi l-utilitajiet ta' kull daqs qed jieħdu approċċ ibbażat fuq id-dejta biex jipprovdu valur lill-klijenti tagħhom fil-forma ta' provvista ta' ilma affidabbli u kwalità u servizz proattiv lill-konsumatur. Filwaqt li kkummenta dwar ir-relazzjoni tagħhom mas-SWAN u l-attività tal-metering intelliġenti, Luke Pace, Revenue Assurance Manager fil-WSC, irrimarka: "Wara li l-ewwel ippreżentajna il-proġett tal-metering intelliġenti mill-Korporazzjoni fil-Konferenza SWAN f'Londra fl-2016, fis-snin ta' wara segwew diskussjonijiet ma' diversi Membri tas-SWA. Il-WSC installat miters intelliġenti li jirreġistraw dejta fis-siegħa f'aktar minn 93% tal-klijenti tagħha u nistenna bil-ħerqa li nagħtu s-setgħa lill-utenti tagħna biex jużaw id-dejta disponibbli għall-benefiċċju tagħhom. " Inġ. Pace se jkun qed imexxi u jiffaċilita wkoll "Komunità ta' Prattika ta' Metering Intelliġenti" ta' SWAN li għandu jitnieda kmieni din is-sena. Din l-inizjattiva eċċitanti se tlaqqa' diversi mexxejja ta' utilità globali fi djalogu transreġjonali u qsim tal-għarfien biex ikomplu jmexxu kampanji ta' smart metering bbażati fuq sfidi definiti, rekwiżiti u pjanijiet futuri. Meta kkummenta dwar din l-aħbar ta 'sħubija, Amir Cahn, id-Direttur Eżekuttiv ta' SWAN qal: "Aħna ilna nsegwu l-isforzi impressjonanti ta' WSC Malta fis-settur tal-ilma intelliġenti għal dawn l-aħħar ħames snin u ninsabu ferħanin li nilqgħuhom fin-netwerk globali tagħna li qed jikber b'rata mgħaġġla. Aħna eċitati b'mod speċjali dwar Luke li qed imexxi l-inizjattiva l-ġdida ta' SWAN Smart Metering u qed inħarsu' l quddiem għal diskussjonijiet sinifikanti li se jsaħħu l-għarfien espert tal-industrija kollettiva." Il-WSC reċentement nediet servizz ġdid fejn permezz ta' smart metering, klijenti b'konsum ta' ilma mhux normali qed jiġu mwissija permezz ta' SMS biex jiċċekkjaw għal possibilita' ta' leak. Il-klijenti jistgħu jaraw ukoll il-konsum tal-ilma tagħhom ta' kuljum permezz tas-sit tal-Korporazzjoni fuq live.wsc.com.mt Dan it-tagħrif twassal mill-Water Services Corporation. .td_uid_3_600a75a9b19dd_rand.td-a-rec-img{text-align:left}.td_uid_3_600a75a9b19dd_rand.td-a-rec-img img{margin:0 auto 0 0}